section_heading: Zemljopisne karakteristike
paragraph_text: Perekopska prevlaka je uski pojas kopna širok oko 8 km, Na krajnjem sjeveru prevlake je granica između Autonomne Republike Krim i ukrajinske Hersonske oblasti. Duž prevlake leže naselja Krasnoperekopsk, Armjansk, Suvorovo i Perekop. U Perekopu se nalazila istoimena utvrda Krimskih Tatara (nastala u starom vijeku, izgradili je Cimerijci radi obrane od Skita; ukr. Перекопський вал, Перекопський рів, Турецький вал, Ор, Тафрос; rus. Переко́пский вал, Турецкий вал) po kome je kasnije nazvana čitava prevlaka. Preko prevlake prolazi i Sjevernokrimski kanal kojim se do 2014. prebacivala vode iz rijeke Dnjepar do sušnih dijelova poluotoka. Tijekom Krimske krize 2014. godine, Ukrajina je zatvorila dotok vode Krimu.